## El litoral de la Comunitat Valenciana encara el pont del 9 d’Octubre amb una previsió mitjana d’ocupació superior al 79%

*** Els hotels de l’interior esperen una ocupació del 83,7 %, amb màxims del 93,6 % en la província de València
* La consellera Marián Cano destaca que “les xifres reflectixen la consolidació de la Comunitat Valenciana com a destinació preferent per a escapades curtes i turisme de proximitat”**

El litoral de la Comunitat Valenciana afronta el pont del 9 d’Octubre amb una previsió mitjana d’ocupació del 79,05 %, segons el sondeig elaborat per Turisme Comunitat Valenciana entre una mostra representativa d’hotels del litoral i l’interior.

L’estudi analitza les reserves confirmades per als dies 9, 10 i 11 d’octubre (dijous, divendres i dissabte), coincidint amb el pont festiu del Dia de la Comunitat Valenciana.

Segons les dades recaptades, l’ocupació mitjana prevista en els hotels del litoral és del 79,05 %. Per zones, Benidorm lidera les previsions amb un 88,9 % d’ocupació, seguit dels hotels del litoral d’Alacant (sense incloure Benidorm), amb un 86,05 %. En la ciutat de València, la previsió se situa en un 72,3 %; el litoral de Castelló registra un 66,5 %, i el de la província de València (sense incloure la capital), un 54,8 %.

En l’interior de la Comunitat Valenciana es preveu una ocupació mitjana del 83,7 %. Destaquen, especialment, els hotels de l’interior de València, amb un 93,6 %; seguits dels d’Alacant, amb un 81,1 %, i els de Castelló, amb un 67,5 %.

La consellera d’Innovació, Indústria, Comerç i Turisme, Marián Cano, ha valorat positivament les dades i ha subratllat que “estes xifres reflectixen la fortalesa i consolidació de la Comunitat Valenciana com una de les destinacions més atractives per a escapades curtes, especialment entre el públic nacional i el valencià”.

Cano ha recordat, a més, que, enguany, el 12 d’octubre, festiu nacional, coincidix en diumenge, la qual cosa concentra el moviment turístic en el pont autonòmic i demostra “l’estabilitat del sector i la diversificació de l’oferta turística, tant en el litoral com en l’interior”.

Finalment, la consellera ha destacat “el dinamisme del turisme de proximitat i la importància de continuar impulsant iniciatives que fomenten els desplaçaments interns, especialment en caps de setmana i ponts festius, contribuint així a l’equilibri territorial i a l’activitat econòmica en tot el territori”.

Fecha: 08/10/2025